《怀黄令裕二首》
宋代·李吕

小斋开卷罢，尚友忆黄君。
语孟能精熟，图书正讨论。
梅黄风送雨，江涨野连云。
何日相寻去，书灯共一尊。

作者简介：李吕（1122—1198）生于宋徽宗宣和四年，卒于宁宗庆元四年，年七十七岁。端庄自重，记诵过人。年四十，即弃科举。好治易，尤留意通鉴。教人循循善诱，常聚族百人，昕夕击鼓，聚众致礼享堂，不以寒暑废。吕著有《澹轩集》十五卷，《国史经籍志》传于世。